CELEX: 32020R1476
Language: lt
Date: 2020-10-10 00:00:00
Title: Komisijos reglamentas (ES) 2020/1476 2020 m. spalio 10 d. kuriuo uždraudžiama su Airijos vėliava plaukiojantiems laivams žvejoti ilgapelekius tunus Atlanto vandenyne į šiaurę nuo 5° šiaurės platumos

15.10.2020   
               
               
                  LT
               
               
                  Europos Sąjungos oficialusis leidinys
               
               
                  L 338/1
               
            
         KOMISIJOS REGLAMENTAS (ES) 2020/1476
         2020 m. spalio 10 d.
         kuriuo uždraudžiama su Airijos vėliava plaukiojantiems laivams žvejoti ilgapelekius tunus Atlanto vandenyne į šiaurę nuo 5° šiaurės platumos
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Sąjungos kontrolės sistemą, kuria užtikrinamas bendrosios žuvininkystės politikos taisyklių laikymasis (1), ypač į jo 36 straipsnio 2 dalį,
         kadangi:
         
                     (1)
                  
                  
                     Tarybos reglamentu (ES) 2020/123 (2) nustatomos kvotos 2020 metams;
                  
               
                     (2)
                  
                  
                     remiantis Komisijai pateikta informacija, laivai, kurie plaukioja su Airijos vėliava arba yra joje registruoti, žvejodami ilgapelekių tunų išteklius Atlanto vandenyne į šiaurę nuo 5° šiaurės platumos, išnaudojo 2020 metams skirtą kvotą;
                  
               
                     (3)
                  
                  
                     todėl būtina uždrausti tam tikrą tų išteklių žvejybos veiklą,
                  
               PRIĖMĖ ŠĮ REGLAMENTĄ:
         
            1 straipsnis
            Kvotos išnaudojimas
            Priede nurodyta 2020 metams Airijai skirta ilgapelekių tunų išteklių žvejybos Atlanto vandenyne į šiaurę nuo 5° šiaurės platumos kvota laikoma išnaudota nuo tame priede nustatytos dienos.
         
         
            2 straipsnis
            Draudimas
            Nuo priede nustatytos dienos žvejybos laivams, kurie plaukioja su Airijos vėliava arba yra joje registruoti, uždraudžiama 1 straipsnyje nurodytų išteklių žvejybos veikla. Visų pirma, draudžiama laivuose laikyti, perkelti, perkrauti arba iškrauti tų laivų po nurodytos dienos sužvejotas minėtų išteklių žuvis.
         
         
            3 straipsnis
            Įsigaliojimas
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. spalio 10 d.
            
               
                  Komisijos vardu
               
               
                  Pirmininkės pavedimu
               
               Virginijus SINKEVIČIUS
               
                  Komisijos narys
               
            
         
         
            (1)  OL L 343, 2009 12 22, p. 1.
         
            (2)  2020 m. sausio 27 d. Tarybos reglamentas (ES) 2020/123, kuriuo 2020 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos žvejybos laivams (OL L 25, 2020 1 30, p. 1).
      
      
         
            PRIEDAS
            
                        Nr.
                     
                     
                        17/TQ123
                     
                  
                        Valstybė narė
                     
                     
                        Airija
                     
                  
                        Ištekliai
                     
                     
                        ALB/AN05N
                     
                  
                        Rūšis
                     
                     
                        Ilgapelekiai tunai (Thunnus alalunga)
                     
                  
                        Zona
                     
                     
                        Atlanto vandenynas į šiaurę nuo 5° šiaurės platumos
                     
                  
                        Draudimo data
                     
                     
                        2020 10 1